
      GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/25-003/726
URBROJ: 251-13-11-3/013-25-3
Zagreb, 25. ožujak 2025.
Z A P I S N I K

sa 48. sjednice Vijeća Mjesnog odbora „Samoborček“, održane 25. ožujka 2025. s početkom u 18.00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Ana Legčević, Mirjana Ana-Marija Piskulić
Nenazočni članovi Vijeća: Maja Đuroković 

Predsjednik utvrđuje da je prisutno 5 od 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 47. sjednice, utvrđuje da nema primjedbe na zapisnik te zaključuje raspravu. Vijeće JEDNOGLASNO prihvaća Zapisnik sa 47. sjednice.

Predsjednik predlaže
	                       DNEVNI RED

1. Prijedlog zaključka o zahtjevu ravnatelja zimskog plivališta „Mladost“ o postavi stupića i uspornika 
    na Trgu Krešimira Ćosića 
2. Aktualna problematika - prijedlozi zaključaka za povremeno korištenje prostora
3. Pitanja, prijedlozi i obavijesti

[bookmark: _Hlk138760601]Ad. 1 Prijedlog zaključka o zahtjevu ravnatelja zimskog plivališta „Mladost“ o postavi stupića i
          uspornika na Trgu Krešimira Ćosića 
Predsjednik izvješćuje o pristigla dva zahtjeva u kojem podnositelj zahtjeva, Danijel Vučić, ravnatelja zimskog plivališta Mladost, navodi sljedeće:
„Naime od kada je napravljena sanacija, postavljene su nove kocke/podloga na kompletnom Trgu Krešimira Ćosića ispred Zimskog plivališta Mladost, ostalo je nedovršeno da se stave barijere/vrati u postojeće stanje kako se vozilima ne bi moglo i smjelo ulaziti bez odobrenja.
Praksa većine je sada pogotovo u večernjim satima da vozila parkiraju na Trgu. Obzirom da na Trgu kroz cijeli dan boravi određen broj pješaka, pogotovo u popodnevnim satima veliki broj djece prisutne na Trgu molim žurnu pomoć oko navedenog kako se sigurnost života djece i roditelja ne bi dovodila u pitanje u bilo kom trenutku.
Obzirom da se vozila kroz Metalčevu ulicu voze brzinom većom od dozvoljene te sa samim time se ugrožava i sigurnost pješaka molio bi da se kontaktiraju službe zadužene za promet, iziđu na teren te naprave prijedlog, eventualno postavljanje uspornika sa pješačkim prelazom što bi ujedno ograničilo brzinu kretanja vozila i zaštitilo pješake.“

Predsjednik otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ traži od nadležnog Gradskog ureda da se postavljanjem odgovarajućih prepreka (stupića, žardinjera, pomičnih prepreka) spriječi sada neometani ulaz i parkiranje vozila na obnovljenom pješačkom platou Trga Krešimira Ćosića.  
2. Vijeće Mjesnog odbora „Samoborček“ traži od nadležnog Gradskog ureda da postavom odgovarajućih uspornika duž Metalčeve ulice (od Trakošćanske do Ulice Andrije Žaje),
utječe na smanjenje brzine vožnje automobila Metalčevom ulicom.
3. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever i obavijest ovom Vijeću o napredovanju postupka.

Ad. 2 Aktualna problematika – prijedlozi zaključaka za povremeno korištenje prostora

a) Stolnoteniski savez

Predsjednik izvješćuje o materijalima, otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. HRVATSKOM STOLNOTENISKOM SAVEZU iz Zagreba, Trg Krešimira Ćosića 11, koju zastupa Zlatko Pospiš, odobrava se povremeno korištenje prostora u objektu mjesne samouprave „Samoborček“, Zagreb, Nova cesta 37, dvorana, u terminu utorkom od 19.00 do 22.00 sata i teče od 1. travnja 2025. godine do 31. listopada 2025. godine.
2. Prostor iz točke 1. ovog Zaključka, koristit će HRVATSKI STOLNOTENISKI SAVEZ bez naknade.
3. HRVATSKI STOLNOTENISKI SAVEZ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.




b) Radna udruga kreativnosti RUK

Predsjednik izvješćuje o materijalima, otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. RADNOJ UDRUZI KREATIVNOSTI - RUK iz Zagreba, Zatišje 23, koju zastupa Davorko Čehulić, odobrava se povremeno korištenje prostora u objektu mjesne samouprave „Samoborček“, Zagreb, Nova cesta 37, dvorana, u terminu ponedjeljkom i petkom od 9.00 do 11.00 sati i teče od 1. travnja 2025. godine do 31. listopada 2025. godine.
2. Prostor iz točke 1. ovog Zaključka, koristit će RADNA UDRUGA KREATIVNOSTI bez naknade.
3. RADNA UDRUGA KREATIVNOSTI obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.

c) Lokalna baza za osvježavanje kulture - BLOK

Predsjednik izvješćuje o materijalima, otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. BLOKU – Lokalnoj bazi za osvježavanje kulture iz Zagreba, Nova cesta 66, koju zastupa Ana Kutleša, odobrava se povremeno korištenje prostora u objektu mjesne samouprave „Samoborček“, Zagreb, Nova cesta 37, uredske prostorije br. 5 i 6 u terminu od ponedjeljka do petka u vremenu od 10.00 do 16.00 sati i teče od 1. travnja 2025. godine do 31. listopada 2025. godine.
2. Prostor iz točke 1. ovog Zaključka, koristit će BLOK – Lokalna baza za osvježavanje kulture bez naknade.
3. BLOK – Lokalna baza za osvježavanje kulture obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.

d) HŽ infrastruktura – prijelaz preko pruge Magazinska

Predsjednik otvara raspravu u kojoj sudjeluju svi članovi vijeća.   
Članovi vijeća Mirjana Piskulić, Ana Legčević i Noah Kraljević, ponukani nedavnom tragedijom na prelazu smatraju potrebnim uputiti dopis upravitelju zapadnog kolodvora (HŽ infrastruktura) i upozoriti na potrebu odgovornijeg nadzora nad upravljanjem rampom te praćenju zabrane prolaza pješaka pri spuštenim rampama.
Predsjednik zaključuje raspravu.
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ uputiti će dopis HŽ infrastrukturi sa zamolbom za odgovorniji nadzor nad upravljanjem rampama te praćenju i sprječavanju prolaza pješaka pri spuštenim rampama. 
2. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever i obavijest ovom Vijeću o napredovanju postupka.

e) Građansko nezadovoljstvo radnim vremenom trgovina
Predsjednik izvješćuje o iskazanom nezadovoljstvu građanke A. C. radnim vremenom trgovina i prijedlogu da se lokalna uprava angažira u pregovorima s trgovcima o tome kako će iskoristit nedjelje koje imaju na raspolaganju za rad, odnosno kako će se, na razini gradskih četvrti, dogovoriti o rasporedu rada trgovina nedjeljom kako bi se izbjegle situacije da niti jedna trgovina u okruženju nedjeljom ne radi.

Predsjednik otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ prima na znanje iskaz nezadovoljstva građanke A. C., te vjeruje da bi u dogovoru s trgovcima bilo moguće izbjeći situaciju da nedjeljom nema otvorenih trgovina, te ga prosljeđuje na razmatranje i daljnje postupanje Vijeću Gradske četvrti Trešnjevka – sjever. 
2. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever i obavijest ovom Vijeću o napredovanju postupka.

f) Problem obavljanja velike nužde u javnom prostoru – zgrada MO „Samoborček“
Predsjednik izvješćuje o pristigloj obavijesti građana o obavljanju velike nužde na javnom prostoru uz zgradu MO Samoborček te upitu o mogućoj reakciji na navedeno.

Predsjednik otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi





Z  A   K  L  J  U  Č  A  K

1. Vijeće Mjesnog odbora „Samoborček“ prima na znanje obavijest i zamolbu građana vezanu uz problem obavljanja velike nužde u javnom prostoru uz zgradu Mjesnog odbora. 
2. Vijeće Mjesnog odbora „Samoborček“ obratiti će se nadležnim službama sa zahtjevom da riješe akutnu situaciju, a od upravitelja zgrade zatražiti će da na predmetnom pročelju montira vanjsku rasvjetu te da provede mjere kojim bi se takvo ponašanje fizički spriječilo (ogradama, preprekama).
3. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever i obavijest ovom Vijeću o napredovanju postupka.

Ad. 3 Pitanja, prijedlozi i obavijesti

Nije bilo pitanja, prijedloga i obavijesti.
O datumu održavanja sljedeće sjednice članovi vijeća će biti naknadno obaviješteni.
Sjednica Vijeća završila je u 19.45 sati.

       ZABILJEŽIO                                                                                                                    											 Predsjednik
  Ivan Maksan                                                                                	           Vijeća Mjesnog odbora	
                                                                                                                   ”Samoborček”

[bookmark: _GoBack]                                                                                                                  Ivan Maksan, v. r.






								            















Prilog: Izvješće o glasanju    
                 

                                                                                              
Izvješće o glasanju na 48. sjednici

